	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	                                                           …………. 2020.a. nr 

	
	


Ehitusloa andmine (A. Puškini tn 8) 

1. ASJAOLUD JA MENETLUSE KÄIK

13.12.2019 ehitisregistri elektroonilisse keskkonda laekus läbivaatamiseks  ehitusloa taotlus A. Puškini tn 8 kinnistule kultuurimaja hoone fassaadide ning sillutisriba ja panduse ümberehitamiseks koos ehitusprojektiga (töö nr 597-2019, peaprojekteerija Narva Ehitusprojekt OÜ).
17.12.2019 ehitisregistri  keskkonnas on genereeritud ehitusloa eelnõu nr 1912271/37105, menetluse nr 198473 ning suunatud Arhitektuuri- ja Linnaplaneerimise Ametile, Linnamajandusametile, Kultuuriosakonnale, Päästeameti Ida päästekeskusele,  OÜ-le VKG Elektrivõrgud, AS-le Soojusvõrk, AS-le Gaasivõrk, AS-le Narva Vesi kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

21.01.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

29.01.2020 kõik kaasatud isikud kooskõlastasid ehitusloa eelnõu.

Arhitektuuri- ja Linnaplaneerimise Amet kooskõlastas tingimisi märkusega:
„Pandus viia vastavusse Ettevõtlus- ja infotehnoloogiaministri määruse nr 28, 29.05.2018, 
§14 nõuetega. Panduse piki kalle võib olla kuni 6 protsenti. Märkuse täitmist tõendada kasutusloa taotlemisel“.
Aktsiaselts NARVA SOOJUSVÕRK kooskõlastas tingimisi märkusega:
„Enne tööde alustamist kutsuda välja meie esindaja. Soojustrasside šurfimine käsitsi. Tööde teostamisel tagada meie kommunikatsioonide säilivuse“.
AS Gaasivõrk kooskõlastas tingimisi märkusega:
Enne sillutusriba ( olemasoleva gaasitorustiku kaitsevööndi vahetuse läheduses) mullatööde alustamist kutsuda kohale olemasoleva gaasitorustiku omaniku AS Gaasivõrk esindajat.“
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste       menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõige sätestada ehitise  või ehitamise keerukusest tulenevad lisatingimused ehitamiseks.
3. OTSUS

3.1. Anda ehitusluba A. Puškini tn 8 kinnistule kultuurimaja hoone fassaadide ning sillutisriba ja panduse ümberehitamiseks vastavalt ehitusprojektile (töö nr 597-2019, peaprojekteerija Narva Ehitusprojekt OÜ). 
3.2. Kohustada ehitustööde tellijat täita kõrvaltingimused, mis on käesoleva korralduse punktis 1 esitatud Arhitektuuri- ja Linnaplaneerimise Ameti, AS-i Soojusvõrk, AS-i Gaasivõrk poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

